CELEX: 62018TN0486
Language: sl
Date: 2018-08-15 00:00:00
Title: Zadeva T-486/18: Tožba, vložena 15. avgusta 2018 – Danske Slagtermestre/Evropska komisija

22.10.2018   
            
            
               SL
            
            
               Uradni list Evropske unije
            
            
               C 381/28
            
         
      Tožba, vložena 15. avgusta 2018 – Danske Slagtermestre/Evropska komisija
      (Zadeva T-486/18)
      (2018/C 381/33)
      Jezik postopka: danščina
      
         Stranki
      
      
         Tožeča stranka: Danske Slagtermestre (Odense, Danska) (zastopnik: H. Sønderby Christensen, odvetnik)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  razglasi ničnost sklepa Evropske komisije z dne 19. aprila 2018 v zadevi državne pomoči SA.37433(2017/FC), notificirano pod dokumentarno številko C(2018) 2259;
               
            
                  —
               
               
                  Evropski komisiji naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja sedem tožbenih razlogov.
      
                  1.
               
               
                  Prvi tožbeni razlog: Komisija je kršila načelo kontradiktornosti (audi alteram partem).
                  Tožeča stranka zatrjuje, da je Komisija kršila načelo audi alteram partem (glej člen 41(2)(a) Listine Evropske unije o temeljnih pravicah) s tem, da Danske Slagtermestre ni dala možnosti, da se izreče v zvezi z navedbami nasprotne stranke, na podlagi katerih je Komisija utemeljila svoj sklep v tej zadevi.
               
            
                  2.
               
               
                  Drugi tožbeni razlog: Komisija ni bila nepristranska pri sprejetju svojega sklepa.
                  Tožeča stranka zatrjuje, da je Komisija kršila pravico Danske Slagtermestre do nepristranskega obravnavanja.
               
            
                  3.
               
               
                  Tretji tožbeni razlog: Pomoč daje prednost.
               
            
                  4.
               
               
                  Četrti tožbeni razlog: Pomoč je selektivna.
               
            
                  5.
               
               
                  Peti tožbeni razlog: Pomoč je dodelila država ali je dodeljena iz državnih sredstev.
               
            
                  6.
               
               
                  Šesti tožbeni razlog: Pomoč izkrivlja konkurenco.
               
            
                  7.
               
               
                  Sedmi tožbeni razlog: Pomoč vpliva na trgovino med državami članicami.
               
            Tožeča stranka v utemeljitev tretjega, četrtega, petega, šestega in sedmega tožbenega razloga med drugim trdi, da je Komisija napačno uporabila pravo z ugotovitvijo, da ukrep ni podelil prednosti določenim podjetjem.
      
                  —
               
               
                  Prvič, zatrjuje se, da ukrep daje velikim klavnicam prednost, ker ukrep zagotavlja, da male klavnice plačujejo več kot dvakrat več prispevka za odpadne vode na glavo živali za zakol v primerjavi z velikimi klavnicami, ki zato lahko plačajo višjo ceno dobaviteljem.
               
            
                  —
               
               
                  Drugič, zatrjuje se, da ni objektivnega razloga za to, da se znižanje prispevka za odpadne vode odobri le velikim klavnicam, kadar je zaračunani dejanski strošek enak za male, srednje velike in velike klavnice, in da ukrep lahko temelji na dejanskem strošku le, če je znižanje priznano tudi malim klavnicam.
               
            
                  —
               
               
                  Tretjič, zatrjuje se, da preskusa udeleženca v tržnem gospodarstvu (UTG), ki ga izvaja Komisija, ni mogoče uporabiti za presojo, ali ukrep podeljuje prednost, ker nobeno dansko podjetje nima pravice, da bi se odklopilo od centralne čistilne naprave, in ker na Danskem ni nobenega dejanskega ali potencialnega trga za odstranjevanje odpadne vode.
               
            
                  —
               
               
                  Četrtič, zatrjuje se, da Komisija, čeprav je mogoče uporabiti preskus UTG, tega preskusa ni pravilno uporabila. Preskus UTG lahko temelji le na vrednostih, ugotovljenih v zvezi z dejavnostjo posameznega uporabnika. S tem preskusom ni združljivo, da se uporabijo povprečne vrednosti, pridobljene od drugih občin za izračun, in dalje, da se ne upoštevajo velike naložbe, ki so jih izvedle čistilne naprave, v obliki izdatkov za infrastrukturo odpadnih vod in razširitev njihovih naprav za namen priključitve velikih podjetij, prejemnikov pomoči, na občinske čistilne naprave.